Az 1930-as világbajnokság házigazda szerepére a kétszeres olimpiai bajnok Uruguay lett kiválasztva. Ebben az évben ünnepelte az ország függetlensége kivívásának 100. évfordulóját, melynek tiszteletére megépítették az Estadio Centenariót. A torna során a hazaiak valamennyi mérkőzésüket megnyerték. A döntő félidejében 2-1-re vezettek az argentinok, de végül Uruguay 4-2-re fordított és megnyerte az első világbajnokságot. Az uruguayiak vb-t nyerő csapata a következő volt: Ballesteros, Nasazzi, Mascheroni, José Andrade, Álvaro Gestido, Fernández, Scarone, Cea, Dorado, Castro, Iriarte. A csapat vezetőedzője Alberto Suppici volt. Több európai ország visszautasította a részvételt a nagy távolságra és a útiköltségekre hivatkozva. Ez az Uruguayi labdarúgó-szövetséget arra ösztönözte, hogy nem vettek részt a négy évvel későbbi 1934-es labdarúgó-világbajnokságon, amit Olaszországban rendeztek. 1938-ban Franciaországot választották a torna gazdájává egy néhány évvel korábbi megegyezéssel ellentétben, miszerint felváltva lesz világbajnokság Dél-Amerikában és Európában. E miatt Uruguay ismét nem volt hajlandó részt venni. 1935-ben hetedik, 1942-ben pedig a nyolcadik győzelmüket szerezték a Dél-amerikai bajnokságon.